Železnička stanica u prestonici
Karta železnica u Luksemburgu
Luksemburg spada u male zemlje Evrope pa je i značaj saobraćaja Luksemburga u međunarodnim okvirima prilično mali. I pored toga, zahvaljujući visokoj privrednom razvijenosti, Luksemburg poseduje savremeni saobraćaj (i vozila i saobraćajnu mrežu). Saobraćaju kroz Luksemburg idu u prilog i tri granične države (Nemačka, Francuska, Belgija), kao i ustanove EU koje se nalaze u prestonici države, gradu Luksemburgu, glavnom saobraćajnom čvorištu u zemlji.

Železnički saobraćaj
--------------------

Ukupna dužina železničke mreže standardnog koloseka u Luksemburgu je 274 km (2002. godine), od čega su čak 242 km elektrifikovana. Dužina pruga dvostrukog koloseka je 140 km. Preduzeće za upravljanje železnicom zove se "Luksemburške železnice", ima sedište u gradu Luksemburgu, gde se ukršta većina od nekoliko linija.

**Železnička veza sa susednim zemljama**:

Vijadukt na državnom autoputu
* Francuska Francuska
* Belgija Belgija
* Njemačka Nemačka

Drumski saobraćaj
-----------------

Autoput A13
Pogledati: Autoputevi u Luksemburgu

Ukupna dužina drumskih puteva u Luksemburgu je 30.189 km, od toga 650.891 km (2000. g.), sve sa čvrstom podlogom.[*nedostaje referenca*] Dužina autoputeva je 114 km. Današnji državni autoputevi povezuju sve važnije gradove u državi i okruženju. Mnogi autoputevi prate linije železnica. Celokupna mreža je savremena.

**Najvažniji državni autoputevi su prate evropske koridore:**

* **Autoput E25**, granica sa Belgijom (od Liježa) - Luksemburg - granica sa Francuskom (ka Mecu)
* **Autoput E44**, granica sa Francuskom (od Pariza) - Luksemburg - granica sa Nemačkom (ka Triru)

Ovi koridori su u Luksemburgu označeni dvoznačnim oznakama "A+broj". Svi kreću od prstonice i i idu ka:

* **Autoput A1** - ka Triru i Nemačkoj, ukupna dužina u državi je 36 km.
* **Autoput A3** - ka Mecu i južnoj Francuskoj, ukupna dužina u državi je 13 km.
* **Autoput A4** - ka Parizu i severnoj Francuskoj, ukupna dužina u državi je 16 km.
* **Autoput A6** - ka Briselu i zapadnoj Belgiji, ukupna dužina u državi je 21 km.
* **Autoput A7** - ka Liježu i severnoj Belgiji, ukupna dužina u državi je 31 km, u izgradnji.

* **Autoput A13** - zaobilaznica područja grada Luksemburga - ide duž južne državne granice.

Vodeni saobraćaj
----------------

Luksemburg je kopnena zemlja pa kao morske luke koristi luke okolnih zemalja, najviše Ostende u Belgiji. Od reka plovna je jedino Meza i to za manja plovila. Na njoj postoji sasvim mala luka Mertert.

Gasovodi i naftovodi
--------------------

Naftovod: ne postoji.

Gasovod: Dužina tokova je 150 km (2003. g.).

Vazdušni transport
------------------

U Luksemburgu je upisano nekoliko domaćih aviokompanija, od kojih je najpoznatija Lukser. U državi postoje dva zvanično upisana aerodroma), od kojih jedan sa tvrdom podlogom i sa IATA kodom (IATA Airport Code) - Međunarodni aerodrom "Findel" kod grada Luksemburga.

U Luksemburgu je zvanično upisan i jedan helidrom.

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva



***Saobraćaj u Luksemburgu*** na Wikimedijinoj ostavi